CELEX: 62019TN0619
Language: sk
Date: 2019-09-17 00:00:00
Title: Vec T-619/19: Žaloba podaná 17. septembra 2019 – KF/SatCen

25.11.2019   
            
            
               SK
            
            
               Úradný vestník Európskej únie
            
            
               C 399/73
            
         
      Žaloba podaná 17. septembra 2019 – KF/SatCen
      (Vec T-619/19)
      (2019/C 399/91)
      Jazyk konania: angličtina
      
         Účastníci konania
      
      
         Žalobkyňa: KF (v zastúpení: A. Kunst, lawyer, a N. Macaulay, barrister)
      
         Žalovaný: Satelitné stredisko Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie riaditeľa Satelitného strediska Európskej únie (SatCen) z 3. júla 2019, oznámené žalobkyni 8. júla 2019, o opätovnom začatí interného administratívneho vyšetrovania týkajúceho sa jej správania, a určil, že SatCen tým, že nesplnilo povinnosti, ktoré mu vyplývajú z rozsudku Všeobecného súdu z 25. októbra 2018, KF/Satelitné stredisko Európskej únie (vec T-286/15, EU:T:2018:718), porušilo článok 266 ZFEÚ,
               
            
                  —
               
               
                  zrušil rozhodnutie riaditeľa SatCen z 2. augusta 2019 o zamietnutí administratívnej sťažnosti podanej žalobkyňou riaditeľovi SatCen proti rozhodnutiu z 3. júla 2019, ktoré jej bolo oznámené 9. augusta 2019,
               
            
                  —
               
               
                  uložil SatCen zaplatiť žalobkyni plnú a spravodlivú náhradu majetkovej ujmy, ktorú utrpela, vyplývajúcu z uvedeného rozsudku vo veci T-286/15,
               
            
                  —
               
               
                  uložil SatCen, aby nahradilo žalobkyni majetkovú a nemajetkovú ujmu, ktorú utrpela v dôsledku rozhodnutia o opätovnom začatí interného administratívneho vyšetrovania, ktorá je predbežne vyčíslená na základe ex aequo et bono na 30 000 eur,
               
            
                  —
               
               
                  uložil SatCen, aby zaplatilo úroky vyplývajúce z nedôvodne oneskoreného zaplatenia náhrady škody vzťahujúcej sa k nemajetkovej ujme vo výške 10 000 eur uloženej rozsudkom vydaným vo veci T-286/15,
               
            
                  —
               
               
                  vyhlásil, že článok 28 a príloha X Služobného poriadku SatCen, ustanovenia týkajúce sa odvolacieho senátu, sa podľa článku 277 ZFEÚ neuplatnia,
               
            
                  —
               
               
                  uložil SatCen náhradu trov konania žalobkyne spolu s úrokom vo výške 8 %.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na porušení rešpektovania súdneho konania na Súdnom dvore Európskej únie.
               
            
                  2.
               
               
                  Druhý žalobný dôvod je založený na porušení článku 266 ZFEÚ a práva na riadnu správu vecí verejných a povinnosti riadnej starostlivosti.